1270

Η τρέχουσα σελίδα αφορά το έτος 1270 κατά το Γρηγοριανό ημερολόγιο

Γεγονότα 
16 Φεβρουαρίου - Το Μεγάλο Δουκάτο της Λιθουανίας νικά το Λιβονικό Τάγμα στη μάχη του Κάρουσε.
Ο βασιλιάς Λουδοβίκος Θ΄ της Γαλλίας αρχίζει την Η΄ Σταυροφορία, σε μια προσπάθεια να ανακαταλάβει τα σταυροφορικά κράτη από τον Μαμελούκο σουλτάνο Μπαϊμπάρς. Η σταυροφορία αρχίζει με την πολιορκία της Τύνιδας.
25 Αυγούστου - Ο βασιλιάς Λουδοβίκος Θ΄ της Γαλλίας πεθαίνει ενώ πολιορκούσε την Τύνιδα. Ο θάνατός του πιθανόν να οφείλεται στην κακή ποιότητα του πόσιμου νερού.
30 Οκτωβρίου - Η Η΄ Σταυροφορία και η πολιορκία της Τύνιδας τερματίζονται κατόπιν συμφωνίας μεταξύ του Κάρολου του Ανδεγαυού (αδελφού του βασιλιά Λουδοβίκου Θ' της Γαλλίας, ο οποίος είχε πεθάνει δύο μήνες νωρίτερα) και του σουλτάνου της Τύνιδας.
Ο Βιτέλος μεταφράζει τη 200 ετών πραγματεία του Αλχαζέν περί οπτικής, Κιτάμπ αλ Μαναζίρ, από την αραβική γλώσσα στη λατινική, φέρνοντας για πρώτη φορά το έργο του στους ευρωπαϊκούς ακαδημαϊκούς κύκλους.

Γεννήσεις 

12 Μαρτίου - Κάρολος, κόμης του Βαλουά
10 Απριλίου - Χάακον Ε', βασιλιάς της Νορβηγίας
Γκωτιέ Ε΄ του Μπριέν, δούκας των Αθηνών
Γουίλιαμ Γουάλας, Σκωτσέζος αγωνιστής
Θεόδωρος Μετοχίτης, Βυζαντινός αξιωματούχος και συγγραφέας
Ροδόλφος Β', δούκας της Αυστρίας
Θεόδωρος Σβετοσλάβ, τσάρος της Βουλγαρίας

Θάνατοι 

23 Φεβρουαρίου - Αγία Ισαβέλλα της Γαλλίας
3 Μαΐου - Μπέλα Δ', βασιλιάς της Ουγγαρίας
25 Αυγούστου - Αλφόνσος του Μπριέν, Γάλλος ευγενής
25 Αυγούστου - Λουδοβίκος Θ', βασιλιάς της Γαλλίας
4 Δεκεμβρίου - Θεοβάλδος Β', βασιλιάς της Ναβάρρας

Έτη